Period: Old Babylonian
Genre: Royal Inscription
Transliteration:
<SURFACE>
na-ra-am{d}suen
sipa nig₂-nam šar₂-ra unu{ki}ga
lugal ša₃ iri{ki}na du₁₀-du₁₀
dingir ma-da-na
u₄ an {d}inanna-ke₄
nam-lugal unu{ki}ga ma-an-šum₂-mu-uš-a
u₄-ba {geš}tukul kal-ga-ga₂-ta
i₇ unu{ki}ga {geš}...gi₄ gal₂ he₂-bi₂-tak₄
e₂-duru₅ {d}nanna-i₃-sa₆{ki} he₂-bi₂-dab₅
za₃-ge ur₂-ŋu₁₀ he₂-bi₂-gub
...ni...e₂-gal nam-lugal-la-ga₂ mu-du₃
u₄-ba bala nam-lugal-la-ga₂
3(aš) še gur-ta 1(u)...ma-na siki-ta
1(u) ma-na uruda-ta 3(ban₂) i₃-geš-ta
ganba ma-da-ga₂-ka ku₃-babbar 1(diš) gin₂-e
he₂-eb₂-de₃-sa₁₀
dumu-nita₂ dumu-munus unu{ki}ga-ke₄
ama₅ ama-a-še₃ he₂-bi₂-gur
inim nu-siki nu-mu-un-kuš-a he₂-bi₂-sa₆

Cuneiform:
<SURFACE>
𒈾𒊏𒄠𒀭𒂗𒍪
𒉺𒇻𒃻𒉆𒊹𒊏𒀕𒆠𒂵
𒈗𒊮𒌷𒆠𒈾𒄭𒄭
𒀭𒈠𒁕𒈾
𒌓𒀭𒀭𒈹𒆤
𒉆𒈗𒀕𒆠𒂵𒈠𒀭𒋧𒈬𒍑𒀀
𒌓𒁀𒄑𒆪𒆗𒂵𒂷𒋫
𒀀𒇉𒀕𒆠𒂵𒄑...𒄄𒅅𒃶𒉈𒋺
𒂍𒀀𒀭𒋀𒆠𒉌𒊷𒆠𒃶𒉈𒆪
𒍠𒄀𒌫𒈬𒃶𒉈𒁺
...𒉌...𒂍𒃲𒉆𒈗𒆷𒂷𒈬𒆕
𒌓𒁀𒁄𒉆𒈗𒆷𒂷
𒐁𒊺𒄥𒋫𒌋...𒈠𒈾𒋠𒋫
𒌋𒈠𒈾𒍏𒋫𒑑𒉌𒄑𒋫
𒆠𒇴𒈠𒁕𒂷𒅗𒆬𒌓𒁹𒂆𒂊
𒃶𒌈𒉈𒉚
𒌉𒀴𒌉𒊩𒀕𒆠𒂵𒆤
𒃣𒂼𒀀𒂠𒃶𒉈𒄥
𒅗𒉡𒋠𒉡𒈬𒌧𒋢𒀀𒃶𒉈𒊷